ⵉⵥⴻⵀⵀⵉⴷⴻⵏ.
93.
ⵙⵉⴷⵉ ⵉⵃⴻⴽⴽⴻⵎ, ⵏⴻⵜⵜⴰ ⵢⴰⵔⴹ ⵙ ⵍⵄⴰⴹⴰⵎⴰ, ⵙⵉⴷⵉ ⵢⴰⵔⴹ ⵙ ⵊⵊⴻⵀⴷ ⴰⵎ ⵙ ⵢⵉⵊⵊ ⵏ ⵓⵃⴻⵣⵣⴰⵎ. ⵡⴰⵀ, ⴷⴷⵓⵏⴻⵛⵜ ⵜⴱⴻⴷⴷ ⵜⴻⵎⵜⴻⵏ, ⵡⴰⵔ ⵜᵉⵜⵜⴻⵏⵀⴻⵣⵣⵉ ⵛⴰ. 
ⵍⴽⵓⵔⵙⵉ ⵉⴳⴻⵍⵍⴷⴻⵏ ⵏⵏⴻⵛ ⵉⵎⵜⴻⵏ ⵣⵉ ⵎⴻⵛⵃⴰⵍ ⵓⵢⴰ, ⵛⴻⴽ ⵜⴻⴵⵉⴷ ⵣⵉ ⵍⴻⴱⴷⴰ. 
ⵉⵖⴻⵣⵔⴰⵏ ⵙⵙⴳⴻⵄⵄⴷⴻⵏ, ⴰ ⵙⵉⴷⵉ, ⵉⵖⴻⵣⵔⴰⵏ ⵙⵙⴳⴻⵄⵄⴷⴻⵏ ⵜⵎⵉⵊⵊⴰ ⵏⵙⴻⵏ. ⵉⵖⴻⵣⵔⴰⵏ ⴰⴷ ⵙⵙⴳⴻⵄⵄⴷⴻⵏ ⵍⵃⴻⵙⵙ ⵏ ⵣⵣⵀⵉⵔ ⵏⵙⴻⵏ. 
ⵙⵉⴷⵉ ⴷⵉ ⵍⵓⵄⵍⴰ ⵉⵊⵀⴻⴷ ⵅ ⵣⵣⵀⵉⵔ ⵏ ⵡⴰⵟⵟⴰⵙ ⵏ ⵡⴰⵎⴰⵏ ⵉⵊⴻⵀⴷⴻⵏ ⵓ ⵅ ⵓⵀⴰⵊⵉ ⵏ ⵍⴻⴱⵃⴰⵔ. 
ⵛⵛⵀⴰⴷⴰⵜ ⵏⵏⴻⵛ ⴰⵇⴰ ⴷⴰⵢⵙⴻⵏⵜ ⵍⴰⵎⴰⵏ. ⵜⴰⵇⴻⴷⴷⴰⵙⵜ ⵜⵣⴻⵀⵀⴻⵊ ⵉ ⵜⴰⴷⴷⴰⵔⵜ ⵏⵏⴻⵛ, ⴰ ⵙⵉⴷⵉ, ⴰⵍ ⵎⴰⵔⵔⴰ ⵓⵙⵙⴰⵏ. 
